โครงการติดตามประเมินผลการขับเคลื่อนดำเนินงานของอำเภอ
และขับเคลื่อนขยายผลการพัฒนาเขตเศรษฐกิจพิเศษของจังหวัดหนองคาย  
ประจำปีงบประมาณ พ.ศ. ๒๕๖๐ 
-----------------------------------------
๑. หลักการและเหตุผล

กรมการปกครองได้ดำเนินโครงการเพิ่มประสิทธิภาพอำเภอเพื่อขับเคลื่อนเขตเศรษฐกิจพิเศษอย่างต่อเนื่อง ประจำปีงบประมาณ พ.ศ. ๒๕๖๐ โดยให้ที่ทำการปกครองจังหวัดดำเนินการ ตามตัวชี้วัดและจัดทำแผนปฏิบัติการฯ ตามแนวทางการดำเนินงาน คือ
 (๑) อำนวยการ บริหารจัดการ และติดตามประเมินผลการดำเนินงานของอำเภอ
 (๒) พัฒนากลไกบริหารจัดการของที่ทำการปกครองจังหวัดเพื่อเป็นหน่วยงานสนับสนุนการดำเนินงานของอำเภอ
 (๓) ขับเคลื่อนฯ ในบทบาทและภารกิจของที่ทำการปกครองจังหวัด โดยมีโครงการ/กิจกรรมบังคับ คือ การจัดทำฐานข้อมูลฯ ในรูปของเว็บไซต์และสื่อประชาสัมพันธ์อื่นๆ



ดังนั้น เพื่อให้การขับเคลื่อนดำเนินงานเขตเศรษฐกิจพิเศษเกิดผลสัมฤทธิ์ และพัฒนาประสิทธิภาพการบริหารจัดการ รวมถึงการอำนวยการ และติดตามประเมินผลการดำเนินงานของอำเภอได้อย่างมีประสิทธิภาพ โดยที่ทำการปกครองจังหวัดหนองคายได้เสนอแผนและได้รับความเห็นชอบแผนปฏิบัติการดำเนินงานฯ จากผู้ว่าราชการจังหวัดหนองคายเรียบร้อยแล้ว จึงได้จัดทำโครงการติดตามประเมินผล              การขับเคลื่อนดำเนินงานของอำเภอและขับเคลื่อนขยายผลการพัฒนาเขตเศรษฐกิจพิเศษของจังหวัดหนองคาย ประจำปีงบประมาณ  พ.ศ. ๒๕๖๐ ขึ้น ตามแผนปฏิบัติการดำเนินงานฯ ดังกล่าว (รายละเอียด ภาคผนวก ก)  

๒. วัตถุประสงค์

๒.๑ เพื่ออำนวยการ บริหารจัดการ และติดตามประเมินผลการดำเนินงานของอำเภอ

๒.๒ เพื่อสนับสนุน เสริมสร้าง และพัฒนาประสิทธิภาพการดำเนินงานของอำเภอ

๒.๓ เพื่อขับเคลื่อนขยายผลการพัฒนาเขตเศรษฐกิจพิเศษของจังหวัดหนองคายในระดับพื้นที่  
๓. เป้าหมายการดำเนินงาน

๓.๑ ออกตรวจติดตามประเมินผลการดำเนินงานของอำเภอเมืองหนองคายและอำเภอสระใคร 

๓.๒ จัดซื้อวัสดุเพื่อสนับสนุนการขับเคลื่อนขยายผลการพัฒนาเขตเศรษฐกิจพิเศษของจังหวัดหนองคาย  
๔. ขั้นตอน/กิจกรรมการดำเนินงาน

๔.๑ จัดทำแผนการปฏิบัติงานเสนอผู้ว่าราชการจังหวัดหนองคายเพื่อพิจารณาให้ความเห็นชอบ

๔.๒ จัดตั้งคณะทำงานตรวจติดตามผลการดำเนินงาน 

๔.๓ ดำเนินการจัดซื้อจัดจ้างตามระเบียบสำนักนายกรัฐมนตรีว่าด้วยการพัสดุ

๔.๔ รายงานผลการดำเนินงานให้กรมการปกครองทราบ
๕. ระยะเวลาดำเนินการ/สถานที่ดำเนินงาน 
๕.๑ ห้วงเดือน มีนาคม – พฤษภาคม พ.ศ. ๒๕๖๐ ตรวจติดตามฯ อำเภอเมืองหนองคาย และอำเภอสระใคร อย่างน้อยอำเภอละ ๒ ครั้ง     
๕.๔ ห้วงเดือน มิถุนายน – กันยายน พ.ศ. ๒๕๖๐ ตรวจติดตามฯ อำเภอเมืองหนองคาย และอำเภอสระใคร อย่างน้อยอำเภอละ ๒ ครั้ง    
๖. งบประมาณดำเนินการ
   
งบประมาณตามโครงการเพิ่มประสิทธิภาพอำเภอเพื่อขับเคลื่อนเขตเศรษฐกิจพิเศษอย่างต่อเนื่อง ประจำปีงบประมาณ พ.ศ. ๒๕๖๐ กรมการปกครองจัดสรรให้ที่ทำการปกครองจังหวัดหนองคาย โดยมีรายละเอียดค่าใช้จ่าย ดังนี้   


๑) ค่าบริหารจัดการดำเนินงานออกติดตามผลการดำเนินงานของอำเภอ จำนวนเงิน ๑๐,๐๐๐ บาท  


๒) ค่าจัดซื้อวัสดุเพื่อสนับสนุนการขับเคลื่อนขยายผลการพัฒนาเขตเศรษฐกิจพิเศษของจังหวัดหนองคาย จำนวนเงิน ๔๐,๐๐๐ บาท 

รวมเป็นเงินทั้งสิ้น ๕๐,๐๐๐ บาท (-ห้าหมื่นบาทถ้วน-)

(รายละเอียดค่าใช้จ่าย ภาคผนวก ข)

ทั้งนี้ ขออนุมัติถัวจ่ายได้ทุกรายการ

๗. ผู้รับผิดชอบโครงการ     


ที่ทำการปกครองจังหวัดหนองคาย


๘. ผลที่คาดว่าจะได้รับ

๘.๑ ที่ทำการปกครองจังหวัดหนองคายมีความพร้อมในการปฏิบัติงาน และเป็นศูนย์กลางในการอำนวยการ และบริหารจัดการได้อย่างมีประสิทธิภาพ


๘.๒ ที่ทำการปกครองจังหวัดหนองคายสามารถสนับสนุน และพัฒนาประสิทธิภาพการดำเนินงานของอำเภอได้อย่างมีประสิทธิภาพ

๘.๔ สามารถกำกับดูแลการดำเนินงานของอำเภอให้เป็นไปตามแผนปฏิบัติงานและสามารถ            เร่งรัดการเบิกจ่ายตามโครงการได้ตามกำหนด 
๙. ผู้เสนอโครงการ






(นายทักษิณ สุวรรณศรี)





         ผู้ช่วยจ่าจังหวัดหนองคาย
๑๐. ผู้ให้ความเห็นชอบโครงการ
.........................................................................................................................................................................................................................................................................................................................
                (นายสมควร ใจซื่อ)





           จ่าจังหวัดหนองคาย
๑๑. ผู้อนุมัติโครงการ
..........................................................................................................................................................................................................................................................................................................................



     (นายโสภณ ห่วงญาติ)
                             นายอำเภอเมืองหนองคาย รักษาราชการแทน
                          ปลัดจังหวัดหนองคาย
หนองคาย “เกษตรอุตสาหกรรมวัฒนธรรมรุ่งเรือง เมืองท่องเที่ยวลุ่มน้ำโขง”

